《寄题滁州丰乐亭》
宋代·梅尧臣

泠泠幽谷泉，近在青峰下。
使君去穷源，林外留车马。
一径穿筱深，蔽日复潇洒。
行尽逢泓澄，翠影如可泻。
云树阴其旁，造物将有假。
引水开石池，结宇覆碧瓦。
乃知爱玩心，朝夕未忍舍。
近移溪上石，怪古苍藓惹。
芍药广陵来，山卉杂夭冶。
春禽时相鸣，宾从不应寡。
欲问淮南趣，还思洛阳社。
胜事已不辜，吟觞无倦把。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。